Diari Oficial de la Generalitat Valenciana


Sumari del DOGV 3184, del 16-02-1998 (1998/857)

Informació pública el Projecte Definitiu d'Instal-lacions del Ramal de gas Natural a Proquimed i Central Tèrmica de Castelló.
-----------------------------------------------------------------------------------------------------------------------------

### Dades del document

Número de DOGV
:   3184

Data del DOGV
:   16-02-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/857


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública el Projecte Definitiu d'Instal·lacions del Ramal de gas Natural a Proquimed i Central Tèrmica de Castelló. [1998/M857]
  
D'acord amb el que disposen el Reglament General del Servei Públic de Gasos Combustibles, Llei 10/1987, de 15 de juny, i els articles 17 de la Llei d'Expropiació Forçosa i 56 del seu reglament, se sotmet a informació pública el següent projecte d'instal·lacions:
  
Peticionari: Enagas, SA, amb domicili a l'avinguda d'América, número 38, 28901 Madrid.
  
Objecte de la petició: autorització del Projecte Definitiu d'Instal·lacions del Ramal de Gas Natural a Proquimed i Central Tèrmica de Castelló, que anirà pels termes municipals de Vila-real, Burriana, Almassora i Castelló de la Plana.
  
Descripció de les instal·lacions:
  
Traçat: el traçat té el seu origen en la posició 15.09,1 a construir i intercalar en el gasoducte Barcelona-València, i s'ubica als voltants del PK 443,614 de l'autopista del Mediterrani A-7, al terme municipal de Vila-real, i la seua destinació són les indústries Proquimed, Refineria i la Central Tèrmica de Castelló, ubicades en el polígon industrial del Grao (Castelló).
  
Canonada: d'acer tipus API-5L de 16- de diàmetre i espessor variable de 5,20 a 9,50 mm, per al ramal a Central Térmica de Castelló, amb una pressió de disseny de 72 bar. La conducció anirà normalment enterrada com a mínim a un metre de profunditat sobre la seua generatriu superior.
  
Longitud : 15.311 m per al ramal a Central Tèrmica de Castelló.
  
Pressupost: cinc-cents quinze milions cent catorze mil cent noranta pessetes (472.546.276 PTA).
  
El projecte inclou plans parcel·laris i relació concreta i individualitzada dels béns i drets afectats i desafectats.
  
Afectacions a finques particulars:
  
Un. Expropiació forçosa dels terrenys sobre els quals s'han de construir les instal·lacions fixes en superfície.
  
Dos. Per a les canalitzacions:
  
A) Imposició de servitud permanent de pas de gas al llarg del traçat de la conducció, amb una amplària de quatre metres, dos metres a cada costat de l'eix, per on anirà enterrada la canonada o canonades que es requerisquen per a la conducció del gas. Aquesta servitud que s'estableix s'ajustarà a les següents limitacions al domini:
  
1. Prohibició d'efectuar treballs de llaurada o similars a una profunditat superior a 50 centímetres, i també de plantar arbres o arbustos a una distància inferior a dos metres comptats de l'eix de la canonada.
  
2. Prohibició de realitzar qualsevol tipus d'obra, construcció, edificació o d'efectuar cap acte que poguera danyar o alterar el bon funcionament de les instal·lacions a una distància inferior a 10 metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions amb pagament, si escau, dels danys que s'hi ocasionen.
  
4. Possibilitat d'instal·lar les fites de senyalització, o delimitació, i els tubs de ventilació, i també de realitzar les obres superficials o subterrànies que calga per a l'execució o el funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflecteix per a cada finca en els plans parcel·laris d'expropiació. En aquesta zona es farà desaparéixer, temporalment, qualsevol obstacle i es realitzaran les obres necessàries per a l'estesa i la instal·lació de la canalització i els elements annexos, executant els treballs o operacions necessàries per als esmentats fins.
  
Tres. Per al pas dels cables de connexió i els elements dispersors de protecció catòdica:
  
A) Imposició de servitud permanent de pas en una franja de quatre metres d'ample, per on aniran enterrats els cables de connexió. Per als llits dispersors de la protecció catòdica, la franja de terreny, on s'estableix la imposició de servitud de pas, tindrà d'amplària la corresponent a la de la instal·lació més un metre a cada costat. Aquestes franges s'ajustaran a les següents limitacions:
  
1. Prohibició d'efectuar treballs de llaurada o similars a una profunditat superior a 50 centímetres, de plantar arbres o arbustos i de realitzar qualsevol tipus d'obra, construcció o edificació a una distància inferior a cinc metres, a cada costat del cable de connexió o del límit de la instal·lació enterrada dels llits dispersors; es podrà exercir el dret a talar o arrancar els arbres o arbustos que hi haguera a una distància inferior a la indicada.
  
2. Lliure accés al personal i els elements necessaris per a poder vigilar, mantenir, reparar o renovar les instal·lacions amb pagament, si escau, dels danys que s'hi ocasionen.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació, i en la qual es podrà fer desaparéixer qualsevol obstacle, i també realitzar les obres necessàries per a l'estesa i el muntatge de les instal·lacions i els elements annexos, executant les obres o operacions necessàries per als esmentats fins.
  
Quatre. Per a les línies de mitjana tensió:
  
A) Servitud permanent de pas en una franja de terreny de dos metres a cada costat de l'eix de la línia i en tot el seu traçat que implicarà:
  
1. Lliure accés del personal i els elements necessaris per a poder vigilar, mantenir, reparar o reposar les instal·lacions amb pagament, si escau, dels danys que s'hi ocasionen.
  
B) Servitud permanent de vol en una franja de 10 metres centrada amb l'eix de la línia, en què s'estableixen:
  
1. Prohibició d'alçar edificacions o construccions de qualsevol tipus ni efectuar cap acte que poguera danyar el bon funcionament de la línia, a una distància inferior a cinc metres de l'eix de la línia de pals d'estesa.
  
2. Prohibició de plantar arbres amb una altura màxima superior a quatre metres a una distància inferior a tres metres de l'eix de la línia de pals d'estesa.
  
C) Ocupació temporal de la superfície que es determina per a cada finca en els plans parcel·laris, per a realitzar les obres necessàries.
  
Cosa que es fa pública perquè siga coneguda per tothom i especialment pels propietaris de terrenys i els altres titulars afectats per l'esmentat projecte, la relació dels quals s'insereix al final d'aquest anunci, perquè puga ser examinat l'expedient en aquest Servei Territorial d'Indústria i Energia a Castelló de la Plana, de la Conselleria d'Ocupació, Indústria i Comerç de la Generalitat Valenciana, carrer de Cavallers, número 8, 12073 Castelló de la Plana, on poden presentar en triple exemplar les al·legacions que consideren oportunes en el termini de 20 dies a partir del dia següent de la inserció d'aquest anunci.